Jane Fonda

Jane Seymour Fonda (s. 21. joulukuuta 1937) on yhdysvaltalainen kahdesti Oscar-palkittu näyttelijä, kirjailija, tuottaja ja poliittinen aktivisti.

Nuoruus
Jane Fonda syntyi 21. joulukuuta 1937 New Yorkissa. Lapsena hänen nimensä oli Lady Jayne Seymour Fonda, mutta viralliseksi etunimeksi vaihdettiin Jane tytön ollessa neljännellä luokalla. Hänet oli nimetty äitinsä kaukaisen sukulaisen Lady Jane Seymourin, Henrik VIII:n kolmannen vaimon, mukaan. Ensimmäisen etunimen alkuperäinen kirjoitusmuoto ”Jayne” tulee Fondan isän Henryn toisen nimen ”Jaynes” mukaan. 

Janen vanhemmat olivat näyttelijä Henry Fonda ja tämän toinen vaimo Frances Ford Seymour. Hänen veljensä Peter syntyi kolme vuotta myöhemmin.

Janen äiti Frances teki itsemurhan tyttärensä ollessa 12-vuotias, ja isä meni uusiin naimisiin Susan Blanchardin kanssa. Blanchard oli vain kymmenen vuotta Janea vanhempi. Blanchard ja Fonda erosivat ennen kuin Jane ehti täyttää edes kahtakymmentä. Heillä oli yksi lapsi.

Ura
Ennen näyttelijäuraansa Fonda toimi mallina. Hän pääsi muun muassa kahdesti muotilehti Voguen kanteen. Näyttelemisestä hän kiinnostui isänsä kautta vuonna 1954. Neljä vuotta myöhemmin hän liittyi New Yorkin The Actors Studioon. Viisikymmentäluvun lopulla hän esiintyi paljon teatterin puolella ja vuonna 1960 teki debyyttinsä valkokankaalla elokuvassa Tytöt pitävät pitkistä pojista. Hänen vastanäyttelijänään oli silloin Anthony Perkins. Kolmannesta elokuvastaan A Walk on the Wild Side (1962) Fonda sai parhaan tulokkaan Golden Globe -palkinnon. Kuitenkin vasta vuoden 1965 western-elokuvaa Paukkurauta-Kati pidetään Fondan läpimurtoroolina. Elokuva sai viisi Oscar-ehdokkuutta.

Vuonna 1965 Jane Fonda meni naimisiin ranskalaisen elokuvaohjaaja Roger Vadimin kanssa. Aviomiehen ohjaamissa elokuvissa hänestä yritettiin tehdä seksisymbolia, uutta Brigitte Bardotia. Tunnetuin näistä yhteistyöelokuvista on sci-fi-elokuva Barbarella (1967), jossa Fonda luonnollisesti esitti nimiroolia.

Elokuvasta Ammutaanhan hevosiakin (1969) Fonda sai ensimmäisen Oscar-ehdokkuutensa. Kaksi vuotta myöhemmin hän voitti kyseisen palkinnon elokuvastaan Klute – rikosetsivä. Kluten menestyksen jälkeen Fondan ura kuitenkin hiipui hetkellisesti. Vasta vuonna 1977 hän teki comebackin elokuvalla Mitäs me ryöstäjät! Vuotta myöhemmin hän voitti toisen Oscarinsa elokuvasta Katkera paluu.

1980-luvulla Fonda esiintyi muun muassa Lily Tomlinin ja Dolly Partonin kanssa elokuvassa Yhdeksästä viiteen. Elokuvasta tuli Fondan menestyneimpiä elokuvia. Isänsä Henry Fondan ja Katharine Hepburnin kanssa hän esiintyi elokuvassa Kultalampi (1981). Kaikki kolme olivat Oscar-ehdokkaina rooleistaan, Jane parhaan naissivuosan ehdokkaana. Hepburn ja Fonda palkittiin, ja Jane vastaanotti palkinnon sairaan isänsä puolesta. Viisi kuukautta myöhemmin Henry Fonda kuoli.

1980-luvulla Fonda julkaisi joukon erittäin suosituksi tulleita aerobic-kirjoja ja videoita. Myöhemmin Fonda on kertonut videoiden tärkeimpänä motiivina ollen rahankeräys sen aikaisen aviomiehen aktivistipoliitikon Tom Haydenin poliittista toimintaa varten.

Huhtikuussa vuonna 1991 Fonda jätti viihdeteollisuuden. Hänen viimeiseksi elokuvakseen jäi silloin Stanley ja Iris (1990). Vuonna 2005 hän kuitenkin teki comebackin viidentoista vuoden mittaisen tauon jälkeen esiintymällä Jennifer Lopezin kanssa elokuvassa Anoppi on pahin. Vuonna 2007 ilmestyi Fondan seuraava elokuva Georgia Rule, jossa hän näyttelee pääroolia Lindsay Lohanin kanssa.

Uransa aikana Fonda on saanut yhteensä seitsemän Oscar-ehdokkuutta. Hän on voittanut kahdesti. Vuonna 2014 hän sai Yhdysvaltain elokuvainstituutin elämäntyöpalkinnon.

Aktivismi
1960-luvun lopussa Fonda alkoi vaikuttaa poliittisissa liikkeissä. Hän vastusti kiivaasti Vietnamin sotaa ja tuki mustien kansalaisoikeustaistelua. Hän tuki intiaaneja ja Mustia panttereita. 1970-luvulla hänestä tuli julkifeministi. Fonda vastusti ja arvosteli Irakin sotaa ja presidentti George W. Bushia.

Yksityiselämä
Fonda on ollut kolmesti naimisissa. Ohjaaja Roger Vadimin kanssa hän oli naimisissa vuosina 1965–1973. Heillä on vuonna 1968 syntynyt tytär. Pian heidän eronsa jälkeen Fonda avioitui kirjailija/poliitikko Tom Haydenin kanssa. He saivat yhteisen lapsen ja heillä oli yksi kasvattitytär. He erosivat vuonna 1990. Vuosina 1990–2001 Fonda oli naimisissa mediamoguli Ted Turnerin kanssa.

Viime vuosina Fonda on puhunut avoimesti muun muassa bulimiastaan, alkoholismistaan, seksielämästään, asenteestaan miehiin ja perheeseensä sekä huonosta itsetunnostaan. Hän julkaisi omaelämäkerran Tähänastinen elämäni vuonna 2005. Kirjassa hän kertoo, kuinka hän ja hänen miehensä Roger Vadim harrastivat ryhmäseksiä naisten kanssa Vadimin toiveesta.

Fondalla diagnosoitiin syksyllä 2022 non-Hodgkin-lymfooma-tyypin imusolmukesyöpä.

Fonda on yksi meikkijätti L’Oréalin pääkasvo.Her story . L'Oreal.

Filmografia
Elokuvat Vuosi Suomenkielinen nimi Alkuperäinen nimi Rooli 1960  Tytöt pitävät pitkistä pojista  Tall Story  June Ryder1962  Kuuma katu  Walk on the Wild Side  Kitty Twist Tri Chapmanin raportti  The Chapman Report  Kathleen Barclay Sopeutumisen aika  Period of Adjustment  Isabel Haverstick1963  Varjoisat päivät  In the Cool of the Day  Christine Bonner Viattomuus seikkailee  Sunday in New York  Eileen Tyler1964  Satimessa  Les Félins  Melinda Lemmenkaruselli  La Ronde  Sophie 1965  Paukkurauta-Kati  Cat Ballou  Catherine "Cat" Ballou1966  Armottomat  The Chase  Anna Reeves Pyörre  La Curée  Renee Saccard Poikamiestytön boksi  Any Wednesday  Ellen Gordon1967  Huomenna on uusi päivä  Hurry Sundown  Julie Ann Warren Paljain jaloin puistossa  Barefoot in the Park  Corie Bratter1968  3 askelta yöhön  Histoires extraordinaires  Frederique "Frederica" de Metzengerstein Barbarella  Barbarella  Barbarella 1969  Ammutaanhan hevosiakin  They Shoot Horses, Don’t They?  Gloria Beatty 1971  Klute – rikosetsivä  Klute  Bree Daniels 1972  Kaikki ovat oikeassa  Tout va bien  Suzanne1973  Teräsjengi  Steelyard Blues  Iris Caine Nukkekoti  A Doll’s House  Nora Helmer 1976  Lintu sininen  The Blue Bird  Yö1977  Mitäs me ryöstäjät!  Fun with Dick and Jane  Jane Harper Muistojeni Julia  Julia  Lillian Hellman1978  Katkera paluu  Coming Home  Sally Hyde Tuli ratsain vieras mies  Comes a Horseman  Ella Connors Viikonloppu Kaliforniassa  California Suite  Hannah Warren1979  Kiina-ilmiö  The China Syndrome  Kimberly Wells Valaistu ratsumies  The Electric Horseman  Alice "Hallie" Martin 1980  Yhdeksästä viiteen  9 to 5  Judy Bernly1981  Kultalampi  On Golden Pond  Chelsea Thayer Wayne Suhteita  Rollover  Lee Winters 1985  Jumalan Agnes  Agnes of God  tohtori Martha Livingston 1986  Ankea aamu  The Morning After  Alexandra "Alex" Sternbergen 1987  Leonard. Osa 6  Leonard Part 6  oma itsensä 1989  Vanha gringo  Old Gringo  Harriet Winslow 1990  Stanley ja Iris  Stanley & Iris  Iris Estelle King 2005  Anoppi on pahin  Monster-in-Law  Viola Fields 2007  Georgia Rule  Georgia Rule  Georgia Randall2011  And If We All Lived Together  Et si on vivait tous ensemble?  Jeanne Peace, Love & Misunderstanding  Peace, Love & Misunderstanding  Grace 2013  The Butler  The Butler  Nancy Reagan2014  Better Living Through Chemistry  Better Living Through Chemistry  Jane Fonda (cameo-rooli) Seitsemän sietämättömän pitkää päivää  This Is Where I Leave You  Hillary Altman 2018  Book Club – väreileviä lukunautintoja  Book Club  Vivian 2023  Ruby – Teini-ikäinen merihirviö  Ruby Gillman, Teenage Kraken || Seitsemän meren soturikuningatar
|- style="text-align:center;"
!colspan=4 style="background:#B0C4DE;"|Televisioelokuvat
|- style="text-align:center;"
!style="background:#ccc;"| Vuosi
!style="background:#ccc;"| Suomenkielinen nimi
!style="background:#ccc;"| Alkuperäinen nimi
!style="background:#ccc;"| Rooli
|-
| 1961 || A String of Beads || A String of Beads || Gloria Winters
|-
| 1981 || Lily: Sold Out || Lily: Sold Out || Wanda
|-
| 1984 || Nukentekijä || The Dollmaker''  Gertie Nevels
Televisio Vuosi Suomenkielinen nimi Alkuperäinen nimi Jakson nimi / jaksojen määrä Rooli 1982  9 to 5  9 to 5  "The Security Guard"  O’Neil 2012–2014  Newsroom  The Newsroom  8 jaksoa  Leona Lansing 2015–2022  Grace and Frankie  Grace and Frankie  26 jaksoa  Grace Hanson 
TeatteriBroadway-näytelmät Vuosi Suomenkielinen nimi Alkuperäinen nimi Rooli 1960  There Was a Little Girl  There Was a Little Girl  Toni Newton 1960–1961  Invitation to a March  Invitation to a March  Norma Brown 1962  The Fun Couple  The Fun Couple  Tish Stanford 1963  Strange Interlude  Strange Interlude  Madeline Arnold 2009  33 Variations  33 Variations  tohtori Katherine Brandt

 Lähteet 

Luokka:Yhdysvaltalaiset näyttelijät
Luokka:Parhaan naispääosan Oscar-palkinnon saajat
Luokka:BAFTA-palkinnon saajat
Luokka:Golden Globe -palkinnon saajat
Luokka:Primetime Emmy -palkinnon saajat
Luokka:Yhdysvaltalaiset kansalaisaktivistit
Luokka:Hipit
Luokka:Vuonna 1937 syntyneet
Luokka:Elävät henkilöt
Luokka:Seulonnan keskeiset artikkelit